Bivša dekanica harvardskog Pravnog fakulteta Elena Kagan kandidatkinja za Vrhovni sud SAD
Bude li potvrđena, bit će četvrta žena izabrana u Vrhovni sud, od kojih su dvije još uvijek u najvišem sudskom tijelu zemlje
Bude li potvrđena, bit će četvrta žena izabrana u Vrhovni sud – zajedno sa sadašnjim sutkinjama Ruth Baderg Ginsburg, Sonijom Sotomayor i umirovljenom sutkinjom Sandrom Day O'Connor Predsjednik Obama nominirao je za upražnjeno mjesto u Vrhovnom sudu Sjedinjenih Država sadašnju glavnu tužiteljicu Ministarstva pravosuđa Elenu Kagan. Jučer je ministar pravosuđa Eric Holder izjavio u jednom televizijskom interviewu kako misli da će gospođa Kagan biti odlična sutkinja u devetočlanom najvišem sudskom tijelu zemlje. Ona bi trebala zamijeniti suca John paula Stevensa, koji na kraju ovog zasjedanja suda odlazi u mirovinu. Njenu kandidaturu treba još potvrditi Senat. Pedesetogodišnja gospođa Kagan bivša je dekanica Pravnog fakulteta Sveučilišta Harvard. Bude li potvrđena, bit će četvrta žena izabrana u Vrhovni sud – zajedno sa sadašnjim sutkinjama Ruth Baderg Ginsburg, Sonijom Sotomayor i umirovljenom sutkinjom Sandrom Day O'Connor. Predsjednik Obama je govorio da traži kandidata koji razmišlja na neovisan način, koji je predan vladavini zakona i koji jasno razumije način na koji zakoni utječu na svakodnevni život Amerikanaca. Novi sudac najvjerojatnije neće poremetiti ideološku ravnotežu suda, koji u ovom trenutku ima peteročlanu konzervativnu većinu. Sudac Stevens često je glasovao s liberalnim krilom suda. John Paul Stevens jedan je od najstarijih i najduže služećih sudaca u povijesti Vrhovnog suda. Imenovao ga je na dužnost republikanski predsjednik Gerald Ford 1975. godine.